Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 6/2005 /* SEK/2005/1042 lopull. */





[pic] | EUROOPAN YHTEISÖJEN KOMISSIO | Bryssel 29.7.2005 SEK(2005) 1042 lopullinen KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä nro 6/2005 SISÄLLYSLUETTELO 1. JOHDANTO 3 2. KUVAUS VUODEN 2005 TALOUSARVION TOTEUTUMISESTA 3 3. PÄÄTELMÄT 5 JOHDANTO Liitteessä 1 esitetään talousarvion tosiasiallisen toteutumisen taso 16. lokakuuta 2004 ja 30. huhtikuuta 2005 välisenä aikana suhteessa indikaattorin osoittamaan menoprofiiliin. Toteutumisen taso on määritelty talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 [1] säännösten perusteella. KUVAUS VUODEN 2005 TALOUSARVION TOTEUTUMISESTA Seuraavassa on lyhyt kuvaus tosiasiallisen ja indikaattorin osoittaman toteutumistason välisistä merkittävimmistä eroavaisuuksista vuoden 2005 talousarvion eri alojen osalta (Huom. Suluissa ilmoitetaan ylikäytön (+) tai alikäytön (–) nykytaso). Valuuttoihin vaikuttavat tekijät Dollarin ja euron välinen kurssikehitys Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin vaikuttaa euron ja dollarin välinen kurssikehitys. Budjettivallan käyttäjän hyväksymä talousarvio perustui määrärahoihin, joita pyydettiin vuoden 2005 ATE:ssa, jonka perustana oli puolestaan keskimääräinen dollarin pariteetti eli 1 € = 1,25 $. Olisi huomattava, että keskimääräinen pariteetti oli 1. elokuuta 2004 ja 30. huhtikuuta 2005 välisenä aikana noin 1 € = 1,28 $ eli noin 2 prosenttia vuoden 2005 ATE:n laatimisessa käytettyä kurssia korkeammalla. Alaotsake 1a – Markkinoihin vaikuttavat tekijät Viljan markkinatoimenpiteet (+ 22,9 miljoonaa euroa) Tämän kuukauden toteutumistaso osoittaa lievää, vain 23,0 miljoonan euron ylikäyttöä suhteessa indikaattorin osoittamaan tasoon. Komissio uskoo, että indikaattorin ja kyseisen toimenpiteen toteuttamisen välinen ero kasvaa entisestään ja odottaa alan määrärahojen merkittävää ylikäyttöä viljan julkisen varastoinnin lisääntyessä kauden 2004/2005 liian runsaan viljasadon vuoksi. Suorat tuet peltokasvialalla (+ 336,0 miljoonaa euroa) Komissio katsoo, että tämän alan määrärahojen ylikäytön nykytaso suhteessa indikaattorin osoittamaan tasoon ei vastaa todennäköistä vuosikohtaista suuntausta. Jäsenvaltioiden tämän järjestelmän toteuttamisen perustana olevista parametreista antamiin ilmoituksiin perustuvan, jäsenvaltioiden arvioituja maksuja koskevan tiedustelun nojalla komissio arvioi, että varainhoitovuoden loppuun mennessä saavutetaan käytettävissä olevien määrärahojen vähäisempi ylikäyttö. Elintarvikeohjelmat (+ 99,1 miljoonaa euroa) Kuten edellisessä kertomuksessa todetaan, tämän kauden määrärahojen ylikäytön odotetaan olevan väliaikaista ja lakkaavan varainhoitovuoden loppuun mennessä. Sokeri (– 199,7 miljoonaa euroa) Alan määrärahojen alikäyttö suhteessa indikaattorin osoittamaan tasoon johtuu vientitukien maksutahdin hidastumisesta aiempien varainhoitovuosien tilanteeseen verrattuna. Julkisiin varastoihin varastoitujen merkittävien sokerimäärien vaikutus ei vielä heijastu alan menoihin. Kuitukasvit (+ 97,7 miljoonaa euroa) Komissio teki päätöksensä puuvillatuen lopullisesta määrästä. Siitä seuraavat puuvillamenot ovat noin 67,0 miljoonaa euroa suuremmat kuin vuoden 2005 talousarviossa kyseisen toimenpiteen osalta ennakoitu määrä. Horisontaaliset suorat tuet (+ 51,7 miljoonaa euroa) Yksinkertaistetun pinta-alatukijärjestelmän, jota soveltaa kahdeksan kymmenestä uudesta jäsenvaltiosta, mukaisten määrärahojen ylikäytön syynä on kaksoiskurssin vaikutus, joka johtuu siitä, että jäsenvaltiot, jotka eivät ole siirtyneet yhteisen valuutan käyttöön, maksavat tuet kansallisessa valuutassa. Maito ja maitotuotteet (– 319,1 miljoonaa euroa) Komissio on yhtä mieltä indikaattorin tällä alalla helmikuusta alkaen osoittamasta alikäytöstä ja toteaa, että alikäyttö jatkuu varainhoitovuoden loppuun asti ja saattaa jopa kaksinkertaistua, jos nykyiset suotuisat sisäiset ja ulkoiset markkinaolosuhteet pysyvät samoina. Komissio on kyseisten olosuhteiden ansiosta voinut alentaa alan eri tuotteiden vientitukien ja sisämarkkinatukien tasoa. Naudanliha (– 30,4 miljoonaa euroa) Indikaattori osoittaa tällä hetkellä alikäyttöä, jonka komissio katsoo olevan väliaikaista. Jos jäsenvaltiot kuitenkin maksavat kaikki vuonna 2004 maksettaviksi kuuluvat eläinpalkkiot, tämän alan määrärahoissa tulee saatavilla olevien tietojen mukaisesti olemaan ylikäyttöä varainhoitovuoden loppuun mennessä. Tilien tarkastaminen ja hyväksyminen (– 500,0 miljoonaa euroa) Sääntöjenmukaisuustarkastusta koskevan menettelyn mukaisesti talousarviossa varauduttiin – 330,0 miljoonan euron suuruisiin takaisinperintöihin. Vaikka komissio ei ole vielä muodollisesti tehnyt kaikkia ehdotettuja tilien tarkastamis- ja hyväksymispäätöksiä, niiden kokonaismäärän odotetaan olevan noin – 500,0 miljoonaa euroa, mikä merkitsisi, että takaisinperittävät määrät lisääntyisivät noin– 170, 0 miljoonalla eurolla varainhoitovuoden loppuun mennessä. Alaotsake 1b - Maaseudun kehittäminen (+ 56,3 miljoonaa euroa) Maaseudun kehittämistä (EU-15) ja uusien jäsenvaltioiden siirtymäkauden tukivälinettä koskevat määrärahat vahvistettiin tämän alaotsakkeen enimmäismäärän tasolle. Kaikki siirtymäkauden tukivälinettä koskevat sitoumukset tehtiin huhtikuusta 2005 alkaen. Nykyinen ylikäyttö on väliaikaista ja koskee EMOTR:n tukiosaston maaseudun kehittämisen määrärahoja. Koska nämä määrärahat on vahvistettu enimmäistasolle, niiden ylikäyttö varainhoitovuoden loppuun mennessä ei ole tämän alaotsakkeen osalta mahdollista. Päätelmät Alaotsakkeessa 1a määrärahojen täytäntöönpano (jäsenvaltioiden menot 16.10.2004–30.4.2005) oli 34 985,0 miljoonaa euroa eli 81,7 prosenttia käytettävissä olevista määrärahoista. Talousarviomäärärahojen tällä kaudella toteutuneen ylikäytön arvioitiin indikaattoriin verrattuna olevan noin 24,0 miljoonaa euroa. Tämä johtuu pääasiassa kasvituotteiden alasta, kun taas eläintuotteiden alalla oli havaittavissa budjettimäärärahojen alikäyttöä. Komissio arvioi tässä vaiheessa, että indikaattorin osoittama suuntaus säilyy varainhoitovuoden loppuun asti samana sekä kasvituotteiden alalla (määrärahojen ylikäyttö) että eläintuotteiden alalla (määrärahojen alikäyttö). Alaotsakkeessa 1b määrärahojen täytäntöönpano (jäsenvaltioiden menot 16.10.2004–30.4.2005) oli 3 291,8 miljoonaa euroa eli 48,1 prosenttia käytettävissä olevista määrärahoista. Komissio arvioi tässä vaiheessa, että tämän alan määrärahat käytetään siten kuin vuoden 2005 talousarviossa esitetään. [pic] [1] EYVL 244, 29.9.2000, s. 27.